Държавен вестник, бр. 18, 2026 г., стр. 131

БРОЙ  18	
Д Ъ Р Ж А В Е Н  В Е С Т Н И К 	
СТР.  131  
3 
ИЗИСКВАНИЯ НА НЗОК ПРИ ЛЕЧЕНИЕ НА ХРОНИЧЕН ВИРУСЕН С ХЕПАТИТ НАД 18 ГОДИШНА ВЪЗРАСТ 
 В ИЗВЪНБОЛНИЧНАТА ПОМОЩ
II. ОБЩИ ПОЛОЖЕНИЯ
1.
Е-протокол се издава от лекари специалисти по профила на заболяването, членове на специализирани
комисии в лечебни заведения, оказващи болнична медицинска помощ (ЛЗБП) на основание „Решение на 
специализирана комисия“ по АПр № 38 „Определяне на план на лечение и проследяване на терапевтичния отговор при 
пациенти, получаващи скъпоструващи лекарствени продукти по реда на чл. 78, т. 2 ЗЗО“ в съответствие с настоящите 
Изисквания на НЗОК.  Протоколът за лечение с директнодействащи антивирусни средства (ДДАС) се издава за 
срок, съобразно разрешението за употреба/кратката характеристика на лекарствените продукти, тежестта на 
заболяването и съгласно изискванията в Приложение 1. При пациенти с декомпенсирана цироза, за които е 
преценено, че се нуждаят от 24 седмично лечение се издава 1 протокол за 168 дни.  
2. ЗОЛ удостоверява с подписа си в „Решение на специализирана комисия“ по АПр № 38: следното: „Желая да ми
бъде одобрено лечение с лекарствения продукт, като декларирам, че съм уведомен за действието на назначената 
лекарствена терапия и давам информирано съгласие същата да ми бъде прилагана“; „Съгласен/а съм за използване 
на личните ми данни за целите на експертизата“; „Желая да бъда уведомен/а за резултата от експертизата от РЗОК по 
един от следните начини: по е-mail, телефон или на място в РЗОК“; „Разрешавам достъп до електронното ми здравно 
досие“. 
3. До получаване на информация за започване или продължаване на заявеното лечение, ЗОЛ продължава
терапията с лекарствен/и продукт/и, с които е провеждал лечението до момента.  
4. Преди стартиране на процеса по издаване на Е-протокол на ЗОЛ, специализираната комисия прави справка по
електронен път за издадени на ЗОЛ предходни протоколи, по същия профил на заболяване. Процесът по издаване на 
Е-протокол се реализира в медицински софтуер. В настоящите изисквания са посочени необходимите документи 
за издаване на Е-протокол на ЗОЛ. 
5. Документите (амбулаторните листове, епикризи, изследвания), които съществуват в НЗИС/информационната
система на НЗОК, се декларират в Е-протокола с техните уникални номера (НРН).  
Информацията, относима към издаване на Е-протокола, която е в документ, който няма електронен формàт и не се 
съдържа в НЗИС, се подава: като се попълва в Решението на специализирана комисия – основание за издаване на Е-
протокола или документът се сканира и прикача към Е-протокола.  
6. При издаване на Е-протокол по реда на експертизата по чл.78, т.2 от ЗЗО, отпада необходимостта да се
предоставят и съхраняват приложение №1 и приложение №3 от настоящите „Изисквания на НЗОК“, при следните 
условия:  
- за приложение №1, подписано от специализираната комисия, при наличието на текст в „Решение на специализирана
комисия“ по АПр № 38: „Липсват изключващи критерии за започване/продължаване на лечение с ЛП“;  
- за приложение №3, подписано от ЗОЛ, при наличието на текст в „Решение на специализирана комисия“ по АПр №
38: „Желая да ми бъде одобрено лечение с лекарствения продукт, като декларирам, че съм уведомен за действието на 
назначената лекарствена терапия и давам информирано съгласие същата да ми бъде прилагана“.